# data[].attributes.body
V nedeľu ráno sme sa spolu vybrali na cestu do malebného mesta Tulln an der Donau, kde nás čaká celý mesiac spoznávania prostredia ale aj školského systému tu, v Rakúsku. Hneď po príchode nás čakala pani riaditeľka, ktorá bola taká milá a pozvala nás na zákusok do krásneho historického mesta. Po milom privítaní sme boli plní očakávania z našich hosťujúcich rodín. Rodina v ktorej som ubytovaná je veľmi príjemná a veľmi sa mi páči. Pristupujú ku mne s úplne rodinnou atmosférou. Cítim sa tu veľmi príjemne. Po mojom príchode mi ukázali mesto, ktoré sme si spolu prešli na bicykli. Dokonca mám vlastný bicykel na ktorom budem chodiť do školy. Teším sa na nové zážitky, ktoré počas tohto mesiaca aj spolu s Ivou zažijeme.

# data[].attributes.body
Prvý deň je úspešne za mnou. Nervozita hneď opadla počas prvých dvoch hodín telesnej. Telocvičňa bola obrovská a čo ma najviac prekvapilo bolo, že celý čas hrala v telocvični hudba( a naozaj dobrá). Po zahrievacích 8 minútach, kedy sme len utekali sme si zahrali volejbal. Škola je veľmi veľká a má veľa študentov, preto sa ja, aj moja trieda vyučuje v dostavaných kontajneroch aj s ostatnými triedami. Samozrejme musíme na niektoré hodiny chodiť do pôvodnej budovy, čo je už trošku náročnejšie kedže je zima a nikomu sa neche chodiť von. Spolužiaci sú veľmi milí a zábavní. Dokonca sme už v triede štyria, čo sme sa narodili v rovnaký dátum. Taktiež ma veľmi zaujalo ako každý človek chodí na bicykli. Pred školou je obrovské miesto pre bicykle. Skôr sa cítim viac ako v Holandsku než v Rakúsku. Prvý deň som zvládla, tak hádam to už všetko pôjde hladko.

# data[].attributes.body
Prvé dni, tu v Tullne sú úspešne za nami. Spoznávame nových ľudí, prostredie a kultúru. Som tu len druhý deň a atmosféra v škole naberá nové grády. Včera večer bol škole odoslaný email, v ktorom sa anonym vyhrážal škole(obsah nevieme presne určiť, niekto spomínal niečo s bombou...)Na miesto školy išli hneď policajti, ktorí majú snáď situáciu pod kontrolou. Našťastie sa asi nič také vážne nestalo a na druhý deň sme išli do školy. Bolo nás tam síce menej kedže sa asi viacero detí bálo. Ale dnes bol rodičom zaslaný email v ktorom boli napísané zase nové informácie(mám v tom trošku chaos). Zajtra pravdepodobne ja ani moji noví súrodenci nejdeme do školy. S Ivou sme si robili srandu, že sa nemusia báť, to my sme tie bomby - zo Slovenska. Na moju novú rodinu sa nemôžem ani sťažovať. Dneska sme boli spolu v plavárni a ujo vie úžasne variť. Skvelá rodinná atmosféra. S Kristinou sme spolu včera tancovali Just Dance. Taktiež v nedeľu majú so mnou naplánovaný výlet do Viedne. V škole je to tiež dosť zaujímavé. Veľmi ma oslovili hodiny hudobnej, kde spievame a učiteľka hrá na klavíri. Dokonca som hrala na bubnoch. Počas prestávky mali na chodbe niečo ako školskú burzu, kde mohli doniesť nepoužívané oblečenie a zameniť si ho. Teším sa, čo prinesú ďaľšie dni a už len čakám na pekné počasie (je tu veľká zima).

# data[].attributes.body
Dneska sme zostali doma. Preventívne. Dokonca je celá moja trieda doma. Včera ma moja rodina zobrala do plavárne, tu v Tullne a spoločne sme si zaplávali. Bolo veľmi príjemne. Taktiež sa pre mňa našla náhradná rodina, s ktorou budem počas dvoch víkendov keď budú Mlákoví preč. Dneska sme boli s Kristinou v meste a spoločne sme pochodili celé mesto. Ešte predtým som s ňou bola na hudobnej a potom sme vyrazili po obchodoch. Počas voľného času keď som doma robím veci do školy, čo mi posielajú moji spolužiaci zo Slovenska alebo trávime spoločný čas spolu s mojou novou rodinou. Som veľmi rada, že k slovenčine ma nepustia.

# data[].attributes.body
Zo začiatku by som sa sústredila na kontrasty medzi rakúskym a slovenským školstvom. Ako prvé som si všimla, že dozory počas prestávok nie sú. Žiaci počas hodín napr. pri hodine matematiky alebo fyziky vôbec nechodia počítať pri tabuľu. Častokrát máme jednu dvojhodinovku. V pondelok máme dve hodiny telesnej a v piatok dve hodiny matematiky a potom ešte dve hodiny umenia. Najviac ma prekvapili hodiny kreslenia/umenie, kde sa učíme o rôznych druhoch umenia a potom kreslíme. Musím povedať, že je to predmet, ktorý sa mi tu najviac páči. Ďaľej ma milo prekvapili hodiny hudby, kde som už dokonca hrala na bicie. Krásne veľké triedy so všetkými možnými hudobnými nástrojmi. Na začiatku hodiny sme sa všetci postavili okolo klavíra, na ktorom hrala učiteľka a spoločne sme si zaspievali. Inak výučba na ostatných hodinách prebieha v podstate veľmi podobne. Učiteľ žiakom vysvetlí nové učivo a na konci hodiny zadá domácu úlohu. Ďaľšou zaujímavosťou je, že hodiny netrvajú 45 minút ale 50 minút.

# data[].attributes.body
Dneska sme sa s mojou rodinou vybrali na výlet do Viedne. Zobudili sme sa do krásneho slnečného rána a spoločne sme sa poobede išli prejsť ulicami hlavného mesta Rakúska. Najprv sme sa vybrali na vrch Kahlenberg, z ktorého bol nádherný výhľad na celú Viedeň. Následne sme sa presunuli do hlavného mesta kde sme boli na spoločnom obede. Prechádzku po celej Viedni nám spríjemňovala príjemná chuť zmrzliny.

# data[].attributes.body
Dnešný deň bol veľmi dlhý, ale zároveň príjemný. V utorky a stredy máme dlhé dni kedže máme šesť hodín, potom máme jednu hodinu pauzu kedy sa idem domov naobedovať a následne pokračujeme ôsmou a deviatou hodinou. Podvečer sme si spríjemnili hrou volejbalu spolu s ostatnými študentami na škole.

# data[].attributes.body
1.máj. Tak ako aj na Slovensku, aj tu sme mali mali deň voľna. Májové slávnosti neobišli ani malebné mestečko Tulln. Avšak ja a moja rodina sme si namiesto hlučného davu na námestí vybrali príjemný výlet do mesta Dürnstein. Prešli sme si krásne mestečko s rozsiahlimi vinárskymi oblasťami. Samozrejme sme si vyšli aj na zrúcaninu hradu a taktiež sme neobišli ani krásny barokový modrý kostolík. Z mesta Dürnstein sme sa presunuli na hrad Göttweig, z ktorého bol nádherný výhľad na mesto Dürnstein a taktiež Tulln.

# data[].attributes.body
Počas víkendu sme sa spolu s Ivou vybrali na výlet k Ivinej tete do Viedne. Náš program bol plný atrakcií a nezabudnuteľných zážitkov z krásneho hlavného mesta. V piatok po škole sme nasadli na vlak a tešili sme sa z nadchádzajúceho víkendu. V sobotu sme skoro ráno zamierili na zámok Schöndrunn, kde sme od prehliadky hradu po labyrinty v záhrade prešli skoro celý zámok. Samozrejme sme nemohli vynechať ani Maria-hilferstraße, kde sme zamierili do obchodov trošku ponakupovať. Následne sme sa presunuli do Kunsthistorisches Museum. V nedeľu bola naša prvá zastávka - Haus dess Meeres, čo nás veľmi zaujalo kvôli 12 poschodovej budove so všetkými morskými živočíchmi. Ďalej náš výlet pokračoval do Mozartovho múzea, kde sme si prešli 5 miestnosťami, ktoré nás interaktívnou formou oboznámili so životom a skladbami tohto významného hudobného skladateľa. Počasie nám našťastie celú dobu prialo a my sme si mohli naplno užívať krásy Viedne.

# data[].attributes.body
Dnešok bol pomerne veľmi zaujímavý. Aj napriek tomu, že sme v škole už skoro tri týždne, stále sa neviem orientovať v budove školy. Každý týždeň mávame hodiny niekde inde. Po hodine chémie, ktorá bola v pôvodnej budove sme sa so spolužiakmi presunuli do dostavaného kontajneru, kde je naša trieda. Zašla som si na wc a keď som prišla naspäť do triedy nikto tam nebol. Všetci zmizli. Pozrela som sa do rozvrhu, kde bolo napísané, že hodinu máme v našej triede, tak som čakala. Nikto nikde. Hodina už začala a v mojej triede nikto nebol. Po pár minútach mi zavolal spolužiak, že kde som, tak som sa opýtala, že kde sú oni lebo mali byť v triede. Nakoniec ich učiteľka zobrala do školskej knižnice, kde prebiehalo vyučovanie. Nejak som našla cestu a pripojila som sa k vyučovaniu. Najtrápnejšie na tom je, že sa mi to nestalo prvýkrát. :)

# data[].attributes.body
Počas dnešného dňa sme si večer spolu s našimi spolužiakmi a triednou učiteľkou, spríjemnili v kine. Učiteľka celú triedu zobrala spoločne do kina na film Black to black o známej britskej speváčke Amy Winehouse. Film bol veľmi zaujímavý a páčil sa nám. Zajtra 9. mája máme štátny sviatok, takže sme celý deň doma. Cestou domov sme išli okolo penziónu Renate, čo nám hneď pripomenulo našu pani riaditeľku.

# data[].attributes.body
Dnešok sme si naozaj veľmi užili. Počas tohto víkendu sa v Tullne konalo niečo ako náš jarmok, kde všetci ľudia oslavujú, jedia a pijú. Na Tullner Wiesn nás pozval náš kamarát Tomáš spolu s jeho kamarátmi. Spoznali sme veľa nových ľudí a nadviazali sme nové kamarátstva. Počas večera bola veľmi príjemná atmosféra. Veľká hala bola preplnená mnohými ľuďmi v ľudových rakúskych krojoch. Sme veľmi rady, že počas tohto večera sme si mohli vyskúšať typickú rakúsku kultúru spolu s tradičnou rakúskou živou kapelou, ktorá hrala celý večer.

# data[].attributes.body
Aj dneska v škole bolo veľmi zaujímavo. Počas tretej vyučovacej hodiny sme mali v aule prednášku s európskymi aktivistami. Rozprávali o európskej únií a salidarite štátov, ktoré ju tvoria. Z auly sme sa neskôr presnuli von pred budovu školy, kde sme všetci rozostreli vlajku európskej únie.

# data[].attributes.body
Tento týždeň bol v Tullne veľmi premenlivý. Počasie tu každý deň pripomínalo iné ročné obdobie. Ale aj tak sme sa nenechali znechutiť počasím a s mojou rodinou sme sa vybrali na ochutnávku vína. Večer o 19:00 začalo slávnostné otvorenie večera. Boku- Boden Kultur gut Wein oslavovalo 15. výročie od založenia. Pri tejto udalosti sme mohli vyskúšať rôzne druhy vína, dobré jedlo a vychutnať si atmosféru pri živej hudbe.

# data[].attributes.body
Predĺžený víkend vo Viedni nám príjemne padol vhod. V sobotu nám síce počasie veľmi neprialo ale aj tak nás to neodradilo od návštevy zámku Belveder. Krásny zámok a nádherný interiér s galériou nás veľmi upútal. Samozrejme nemohla chýbať ani návšteva zábavného parku Prater, kde sme zažili množstvo adrenalínu a srandy. Mohli sme si vyskúšať rôzne kolotoče a musím povedať, že aj môj adrenalínový duch mal s niektorými problém a nebolo mi všetko jedno. V nedeľu sme sa vybrali do Sonnentherme v Lutzmansburgu. Krásny slnečný deň sme strávali plávaním v bazénoch v topogánoch a opalovaním. V pondelok sme si po nabitom víkende dopriali trochu oddychu. Upiekli sme domácu vianočku a boli sme sa presť ulicami Viedne.

# data[].attributes.body
Predposledný deň sme strávili s Ivou v Tullne. Poprechádzali sme sa po meste, nakúpili pár vecí na cestu domov a pomaly začíname baliť svoje kufre. Zajtra nás čaká posledný deň v škole a nakoniec aj záverečná prezentácia, ktorú nám zadali naše triedne učiteľky. Sme veľmi vďačné, že môžeme byť súčasťou tohto projektu. Je to neuveriteľný zážitok, na ktorý budeme ešte dlho spomínať.